পরিশেষে বলা চলে, বাস্তবতাকে অস্বীকার করার কোন জো নেই। অপকর্ম কাউকে ক্ষমা করে না। যে কেউ যে কোনো মতবাদে বিশ্বাসী হতে পারে কিন্তু সে বিশ্বাস বা মতবাদকে জোর করে চাপিয়ে দিলে কালের পরিক্রমায় তা হয় হিতে বিপরীত। যারা সেক্যুলারিজমে বিশ্বাসী তারা মনে করেন এই দুনিয়াই শুরু এই দুনিয়াই শেষ। ভালো-মন্দের জবাবদিহিতা বলতে কিছু নেই পরপারে। যারা এ মতবাদে বিশ্বাসী হয়ে গলদঘর্ম করে কালমার্কস, লেনিনের মতাদর্শকে বাস্তবায়নে নিজের আত্মপরিচয়ের জলাঞ্জলি দিচ্ছেন তাদের সামনে শেষ বিচারের দিন নামক কোনো দিন হাজির হয়, রাজাদের মহারাজা বিচার ফয়সালা শুরু করেন তাহলে পরিস্থিতি কী হতে পারে? যারা ইসলামকে সেকেলে বলে বিভ্রান্তি ছড়াতে চায় তারা মূলত ইসলামকে না জেনে অথবা ইসলামের অপপ্রচারকে মিশন হিসেবে নিয়ে মাঠে নেমেছেন। অথচ পৃথিবীতে একমাত্র অবিকৃত গ্রন্থ হলো আল কুরআন। যেটি পৃথিবীর উন্নতি-অগ্রগতি সাফল্যের চাবিকাঠি। এর ধারক বাহকদের এর সুমহান নির্দেশনা প্রমাণের জন্য কাজ করে যেতে হবে নিরলসভাবে। যেখানে অশান্ত ধরায় খুঁজে পাবে মানুষ শান্তির বারতা। শান্তি, নিরাপত্তা ও নিশ্চয়তাই হবে ধরণীর একমাত্র ঠিকানা। পৃথিবীতে অনেক ষড়যন্ত্র হয়েছে আল্লাহর নির্দেশিত আলোকে নির্বাপিত করার জন্য। কিন্তু আল্লাহ চ্যালেঞ্জ ছুড়ে দিয়ে বলেছেন, “তারা আল্লাহর দ্বীনকে নির্বাপিত করতে চায়, কিন্তু আল্লাহ তাঁর দ্বীনকে সকল মতাদর্শের ওপর বিজয়ী করবেন।” (আল কুরআন)